**ZAPISNIK**

sa 10. sjednice Općinskog vijeća Općine Vela Luka održane 21. prosincaa 2022. godine u konferencijskoj sali hotela “Korkyra” s početkom u 16.00 sati, javno prenošene putem lokalnih radija (fonozapis čini sastavni dio ovog zapisnika) i društvenih mreža.

Nazočni: Zoran Manestar – predsjednik, Nino Vlašić, Deni Surjan, Milijana Matas, Maja

Radman Barčot, Ivan Plantić, Dino Žuvela, Joze Burmas, Maja Andreis, Damir

Vlašić i Ranko Surjan – vijećnici,

Ivana Prižmić – vijećnica koja danas priseže;

Katarina Gugić – Općinska načelnica, Vanjo Žuvela – tajnik Općinskog vijeća,

Darko Franulović, Ana Jobst (pridružila se u 1720 sati), Branko Joković – općinski

pročelnici, Barbara Mirošević – općinska službenica (pridružila se u 17 sati);

Damir Andreis – direktor Komunalac doo

Izočni : Ivan Bačić – vijećnik (opravdao izostanak);

Ivo Žuvela - vijećnik Županijske skupštine (nije opravdao izostanak)

Predsjednik vijeća je na početku ustvrdio da je nazočno 11 vijećnika te ih je zamolio da se očituju na dostavljeni Zapisnik sa 8. sjednice vijeća.

Jednoglasno, sa 11 glasova “za”, usvojen je Zapisnik sa 8. sjednice vijeća.

Predsjednik vijeća zatim poziva vijećnike da se očituju o Dnevnom redu.

Jednoglasno, sa 11 glasova ”za”, prihvaćen je slijedeći

Dnevni red:

1. Izvješće o prestanku mandata vijećnice Općinskog vijeća i početku obnašanja dužnosti  vijećnika Općinskog vijeća

* Zaključak o primanju na znanje Izvješća Mandatnog povjerenstva  Općinskog vijeća Općine Vela Luka

1. Odluka o razrješenju vijećnika Općinskog vijeća Općine Vela Luka i verifikaciji mandata vijećnice Općinskog vijeća Općine Vela Luka

* Polaganje prisege vijećnice

1. Odluka o razrješenju i izboru Potpredsjednika Općinskog vijeća Općine Vela Luka
2. Odluka o razrješenju i izboru člana Odbora za izbor i imenovanja
3. Odluka o razrješenju i izboru člana Odbora za statut i poslovnik
4. Odluka o razrješenju i izboru člana Odbora za sport, kulturu i tehničku kulturu
5. Odluka o razrješenju i izboru člana Odbora za financije i proračun
6. Odluka o razrješenju i izboru člana Odbora za komunalnu infrastrukturu
7. Odluka o razrješenju i izboru člana Povjerenstva za procjenu štete
8. Vijećnička pitanja i odgovori
9. Odluka o imenovanju ravnatelja Centra za kulturu – Vela Luka
10. Odluka o privremenoj zabrani izvođenja građevinskih radova na području Općine Vela Luka u 2023. godini
11. Odluka  o osnivanju prava građenja za rekonstrukciju krovišta zgrade OŠ Vela Luka
12. Odluku o osnivanju prava služnosti za polaganje priključnog kabelskog voda  za trafostanicu Žukova **1**
13. Odluka o izmjeni i dopuni  Odluke o usvajanju Akcijskog plana održivog energetskog razvoja i prilagodbe klimatskim promjenama otoka Korčule - SECAP (Sustainable Energy and Climate Action Plan)
14. Pravilnik o dodjeli javnih priznanja Općine Vela Luka
15. Odluka o usvajanju Godišnje analize stanja sustava civilne zaštite na području Općine Vela Luka u 2022. godini

* Godišnja analiza stanja sustava civilne zaštite na području Općine Vela Luka

1. Godišnji plan razvoja sustava civilne zaštite na području Općine Vela Luka u 2023.godini
2. Odluka o 2. Izmjenama i dopunama  Proračuna Općine Vela Luka za 2022.g.

* Obrazloženje 2. Izmjena i dopuna Proračuna Općine Vela Luka za 2022.g.

1. Odluka o prihvaćanju 2. Izmjena i dopuna Plana rada i javnih potreba Općine Vela Luka za 2022.g.

* 2. Izmjene i dopune Plana rada i javnih potreba Općine Vela Luka

1. Proračun Općine Vela Luka za 2023. godinu i projekcije za 2024. i 2025. g.

* Obrazloženje uz proračun Općine Vela Luka za 2023. godinu te projekcija za 2024. i 2025. godinu

1. Odluka o izvršavanju Proračuna Općine Vela Luka za 2023.
2. Odluka o prihvaćanju Programa rada i javnih potreba Općine Vela Luka za 2023. godinu
   1. Program rada i javnih potreba Općine Vela Luka za 2023. godinu

**Točka 1. Izvješće o prestanku mandata vijećnika Općinskog vijeća i početku obnašanja**

**dužnosti vijećnice Općinskog vijeća**

* **Zaključak o primanju na znanje Izvješća Mandatnog povjerenstva**

**Općinskog vijeća Općine Vela Luka**

Ranko Surjan, u ime Mandatnog povjerenstva, izvješćuje o prestanku mandata vijećnika Iva Burmasa iz osobnih razloga i obavijesti Kandidacijske liste birača Vela Luka da će dotičnog u nastavku mandata zamijeniti Ivana Prižmić.

Jednoglasno, sa 11 glasova “za”, donesen je

**ZAKLJUČAK**

**o primanju na znanje Izvješća Mandatnog povjerenstva Općinskog vijeća**

**Općine Vela Luka**

(prema materijalima u privitku)

**Točka 2.** **Odluka o razrješenju vijećnika Općinskog vijeća Općine Vela Luka i**

**verifikaciji mandata vijećnice Općinskog vijeća Općine Vela Luka**

* **Polaganje prisege vijećnice 2**

Nino Vlašić, u ime Odbora za izbor i imenovanja, čita rješenje kojim se Ivo Burmas razrješuje dužnosti vijećnika radi podnesene ostavke, a Ivana Prižmić potvrđuje i verificira joj se mandat na dužnost vijećnice Općinskog vijeća.

Jednoglasno, sa 11 glasova “za”, donesena je

**ODLUKA**

**o razrješenju vijećnika Općinskog vijeća Općine Vela Luka i verifikaciji mandata vijećnice Općinskog vijeća Općine Vela Luka**

(prema materijalima u privitku)

Predsjednik vijeća zatim čita tekst prisege.

Ivana Prižmić priseže i potpisuje prisegu.

Predsjednik vijeća zaključuje da je ovim Ivana Prižmić i službeno postala nova vijećnica, te konstatira da je od ovog trenutka na sjednici prisutno 12 vjećnika.

**Točka 3.** **Odluka o razrješenju i izboru Potpredsjednika Općinskog vijeća Općine Vela**

**Luka**

Predsjednik vijeća izvješćuje da su stigla dva prijedloga za Potpredsjednika: Joze Burmas, predložen od 4 vijećnika HDZ-a i Deni Surjan, predložen od 5 vijećnika SDP-a.

Predsjednik vijeća poziva na glasanje za prijedlog HDZ-a. Sa 4 glasa “za”, 7 glasova “suzdržanih” i 1 glasom “protiv”, ovaj prijedlog nije usvojen.

Predsjednik zatim poziva na glasanje za prijedlog SDP-a. Sa 8 glasova “za” i 4 glasa “protiv”, donesena je

**ODLUKA**

**o razrješenje i izboru Potpredsjednika Općinskog vijeća Općine Vela Luka**

(prema materijalima u privitku)

**Točka 4. Odluka o razrješenju i izboru člana Odbora za izbor i imenovanja**

Nino Vlašić, u ime Odbora za izbor i imenovanja, čita Odluku.

Ivan Plantić trenutno napušta sjednicu u 1615 sati.

Jednoglasno, sa 11 glasova „za“, donesena je

**ODLUKA**

**o razrješenju i izboru člana Odbora za izbor i imenovanja**

(prema materijalima u privitku)

**3**

**Točka 5. Odluka o razrješenju i izboru člana Odbora za statut i poslovnik**

Nino Vlašić, u ime Odbora za izbor i imenovanja, čita Odluku.

Jednoglasno, sa 11 glasova „za“, donesena je

**ODLUKA**

**o razrješenju i izboru člana Odbora za statut i poslovnik**

(prema materijalima u privitku)

Ivan Plantić se vraća na sjednicu u 1620 sati.

**Točka 6. Odluka o razrješenju i izboru člana Odbora za sport, kulturu i tehničku kulturu**

Nino Vlašić, u ime Odbora za izbor i imenovanja, čita Odluku.

Jednoglasno, sa 12 glasova „za“, donesena je

**ODLUKA**

**o razrješenju i izboru člana Odbora za sport, kulturu i tehničku kulturu**

(prema materijalima u privitku)

**Točka 7. Odluka o razrješenju i izboru člana Odbora za financije i proračun**

Nino Vlašić, u ime Odbora za izbor i imenovanja, čita Odluku.

Jednoglasno, sa 12 glasova „za“, donesena je

**ODLUKA**

**o razrješenju i izboru člana Odbora za financije i proračun**

(prema materijalima u privitku)

**Točka 8. Odluka o razrješenju i izboru člana Odbora za komunalnu infrastrukturu**

Nino Vlašić, u ime Odbora za izbor i imenovanja, čita Odluku.

Jednoglasno, sa 12 glasova „za“, donesena je

**4**

**ODLUKA**

**o razrješenju i izboru člana Odbora za komunalnu infrastrukturu**

(prema materijalima u privitku)

**Točka 9. Odluka o razrješenju i izboru člana Povjerenstva za procjenu štete**

Nino Vlašić, u ime Odbora za izbor i imenovanja, čita Odluku.

Jednoglasno, sa 12 glasova „za“, donesena je

**ODLUKA**

**o razrješenju i izboru člana Povjerenstva za procjenu štete**

**(**prema materijalima u privitku)

**Točka 10. Vijećnička pitanja i odgovori**

Pitanja i prijedloge postavili su vijećnici: Damir Vlašić, Maja Radman Barčot, Dino Žuvela, Joze Burmas i Ranko Surjan.

Damir Vlašić:

1.(Načelnici): Kada možemo očekivati početak adaptacije Zadružnog doma?

2.(Načelnici): Kada možemo očekivati početak rekonstrukcije Meneginove kuće?

3.(Načelnici): Kad možemo očekivati početak adaptacije zgrade VK Ošjak?

Maja Radman Barčot:

4.(Načelnici): Je li provedena jednostavna nabava prema računima izdanih od Facta Vera

d.o.o. na iznose od 64.949,18 i 74.865,81 za datum 02.08.2022.?

5.(Načelnici): Što točno i gdje planiramo mijenjati, zamijeniti ili dodavati led rasvjetu na

osnovu planiranog kredita u 2023.godini?

6.(direktoru Komunalnih djelatnosti d.o.o.): Koje su radnje koje je trgovačko društvo

Komunalne djelatnosti poduzelo nakon plimnog vala u Veloj Luci, u noći sa 16.

na 17.prosinca?

Dino Žuvela:

7.(Načelnici): U kojoj je fazi procedura izmjene Prostornog plana i kada se očekuje

izglasavanje odluke o izmjeni PP, s obzirom da je ovo vijeće još u ožujku

2021.g.donijelo odluku o izradi izmjena tog plana?

8.(Načelnici): Kada Općina i gdje planira postaviti odnosno označiti mjesta za dostavna vozila

i koliko je novih parkirnih mjesta osigurala u ovoj godini?

9.(Načelnici): Koliko je čestica i u kojoj vrijednosti do sada otkupljeno u ovoj godini i u kojoj

fazi je izrada projektne dokumentacije za izgradnju sustava otpadnih voda u  **5**

Poduzetničkoj zoni?

Joze Burmas:

10.(Načelnici):Kada će se u Veloj Luci napraviti javni WC i na kojoj lokaciji?

11.(Načelnici):Zašto se novi asfalt u Kalima poslije 10 dana asfaltiranja raskopao?

12.(Načelnici):Kadas će se popraviti/zamijeniti usporivači prometa na cesti prema Badu?

Ranko Surjan:

13.(Načelnici):Kada će biti provedeni izbori za članove vijeća mjesnih odbora, s obzirom da

je Zakonom od 2019.g. propisano da JLS koje imaju osnovane mjesne odbore

su dužne provoditi ove izbore?

14.(Načelnici):Što je sa uređenjem “zelenih površina” u Bobovišćima nasuprot trajektnom

pristaništu?

15.(Načelnici):Kada će biti provedena elektrifikacija uvale Sokolić?

Načelnica obavještava da će odgovoriti na sva postavljena pitanja pismenim putem.

**Točka 11.Odluka o imenovanju ravnatelja Centra za kulturu – Vela Luka**

Načelnica ukratko obrazlaže Odluku.

Ivan Plantić, u ime Kluba vijećnika SDP-a i HNS-a, podržava imenovanje dr.Dinka Radića za ravnatelja CZK Vela Luka.

Jednoglasno, sa 12 glasova “za”, donesena je

**ODLUKA**

**o imenovanju ravnatelja Centra za kulturu – Vela Luka**

(prema materijalima u privitku)

**Točka 12.Odluka o privremenoj zabrani izvođenja građevinskih radova na području**

**Općine Vela Luka u 2023. godini**

Darko Franulović, Pročelnik Upravnog odjela zagospodarenje prostorom i komunalne djelatnosti, ukratko objašnjava Odluku.

Nino Vlašić, u ime Odbora za komunalnu infrastrukturu, predlaže prihvaćanje Odluke.

Joze Burmas pita zašto u ovu odluku nije uvršteno kada će se moći tijekom ljetne sezone vršiti sanacija ili promjena krovišta?

**6**

Načelnica odgovara da radovi na krovištu ne podliježu zabrani prema Zakonu o gradnji, pa zbog toga nisu ni uvršteni u Odluku.

Sa 8 glasova „za“ i 4 glasa „suzdržana“, donesena je

**ODLUKA**

**o privremenoj zabrani izvođenja građevinskih radova**

**na području Općine Vela Luka u 2023.godini**

(prema materijalima u privitku)

**Točka 13.Odluka o osnivanju prava građenja za rekonstrukciju krovišta zgrade OŠ**

**Vela Luka**

Pročelnik Franulović obrazlaže ovu odluku.

Nino Vlašić, u ime Odbora za komunalnu infrastrukturu, predlaže prihvaćanje Odluke.

Jednoglasno, sa 12 glasova “za”, donesena je

**ODLUKA**

**o osnivanju prava građenja za rekonstrukciju krovišta zgrade OŠ Vela Luka**

(prema materijalima u privitku)

**Točka 14.Odluka o osnivanju prava služnosti za polaganje priključnog kabelskog**

**voda za trafostanicu Žukova**

Pročelnik Franulović ukratko objašnjava Odluku.

Nino Vlašić, u ime Odbora za komunalnu infrastrukturu, predlaže prihvaćanje Odluke.

Dino Žuvela, u ime Kluba vijećnika HDZ-a, će podržati ovu odluku jer je važna za razvoj mjesta. Ukazuje da je zahtjev Elektrojuga predan krajem rujna a tek sada, nakon 3 mjeseca dolazi na red na vijeću. Zašto se toliko čekalo? Apelira da se sjednice održavaju češće od svaka tri mjeseca kako je određeno Zakonom kad su ovako važne teme u pitanju.

Jednoglasno, sa 12 glasova “za”, donesena je

**ODLUKA**

**o osnivanju prava služnosti za polaganje priključnog kabelskog voda**

**za trafostanicu Žukova**

(prema materijalima u privitku)

Dragiša Barčot, predsjednik Odbora za javna priznanja, pridružuje se sjednici u 1638 sati.

**7**

**Točka 15.Odluka o izmjeni i dopuni  Odluke o usvajanju Akcijskog plana održivog energetskog razvoja i prilagodbe klimatskim promjenama otoka Korčule - SECAP (Sustainable Energy and Climate Action Plan)**

Načelnica uvodno govori par riječi o ovome.

Nino Vlašić, u ime Odbora za komunalnu infrastrukturu, predlaže prihvaćanje Odluke.

Maja Radman Barčot pita na što se potrošilo 478 tisuća kn u proračunu na kontu 6381 od pomoći EU za SECAP?

Načelnica odgovara da se projekt SECAP usvojio krajem 2021.g. Svi troškovi koji su plaćeni u 2021.g. su Općini refundirani u 2022.god. To je taj iznos i nije se ništa novo radilo.

Jednoglasno, sa 12 glasova “za”, donesena je

**ODLUKA**

**o izmjeni i dopuni  Odluke o usvajanju Akcijskog plana**

**održivog energetskog razvoja i prilagodbe klimatskim promjenama**

**otoka Korčule - SECAP (Sustainable Energy and Climate Action Plan)**

(prema materijalima u privitku)

**Točka 16.Pravilnik o dodjeli javnih priznanja Općine Vela Luka**

Načelnica ukratko izvješćuje o ovome.

Dragiša Barčot, u ime Odbora za javna priznanja, predlaže prihvaćanje Pravilnika.

Joze Burmas pita zašto se u čl.8 biraju članovi Odbora na prijedlog Načelnika, a u čl.10 se isti mogu razriješiti također na prijedlog Načelnika? Smatra da su tako dane prevelike ovlasti Načelnici.

Načelnica odgovara da je tako bilo napisano u dosadašnjem Pravilniku, a da su novine koje su sad ubačene podcrtane. Načelnica samo predlaže a vijeće je to koje na kraju odlučuje. Dosadašnja je praksa bila korektna u sastavu Odbora.

Joze Burmas se slaže da je dosadašnja praksa bila korektna i ako se tako nastavi i u buduće on će podržati ovu odluku. Osobno mu se ne sviđa što su dane ovolike ovlasti Načelnici.

Maji Radman Barčot je ovakva odluka konfuzna jer se u biti danas donose izmjene i dopune Pravilnika pa je zbunjuje u čl.8 dio „..osniva se Odbor za dodjelu javnih priznanja..“ budući da taj Odbor već postoji.

Načelnica objašnjava da se ne mogu donijeti izmjene i dopune Pravilnika pa onda odmah na istoj sjednici i usvojiti novi Pravilnik jer usvojene izmjene postaju sastavni dio važećeg Pravilnika. Ovako je lakše jer u čl.22 stoji da stupanjem na snagu ovog Pravilnika prestaje važiti dotadašnji Pravilnik koji je donesen još 2016.g.

**8**

Maja Radman Barčot nije razumjela odgovor. Moli da joj se pojasni zašto se danas ne mogu donjeti izmjene i dopune Pravilnika?

Načelnica ponavlja da treba proći 8 dana od dana objave u Službenom glasniku da bi Odluka stupila na snagu. Budući je bilo dosta promjena, bolje je bilo donjeti novi Pravilnik da bude sve na jednom mjestu nego tko zna koje po redu izmjene i dopune.

Maja Radman Barčot podsjeća da su se već puno puta donosile izmjene i dopune Statuta, Poslovnika i sl. pa se nije bilo vijećnicima teško snaći. Ističe da su ovo jedine izmjene Pravilnika od 2016.g. pa samim time nije veliki problem sa snalaženjem.

Dino Žuvela se nije mislio javiti za riječ ali su ga na to nagnale učestale povrede Poslovnika i Statuta. Čl.8 nije dobar jer ne može Načelnica predlagati članove radnih tijela Općinskog vijeća. To je u suprotnosti sa čl.37 Statuta. Prvih 7 točaka sjednice donjeli su se bez rasprave a nigdje ne piše da rasprave ne može biti. Načelnica opet nije dala odgovore na pitanja iako u Poslovniku piše da ih se u pravilu daje na samoj sjednici.

Predsjednik vijeća podsjeća da se članovi svih odbora biraju na vijeću na temelju već dostavljenih prijedloga, pa tako i ovog odbora.

Načelnica ukazuje na povredu Poslovnika od strane Dina Žuvele jer se u svojoj raspravi nije držao same teme. Ponovo naglašava da Načelnica ne odabire već predlaže članove a vijeće donosi konačnu odluku. Postojalo je javno savjetovanje od mjesec dana na kojem su vijećnici iz HDZ-a mogli postaviti ovo pitanje.

Dino Žuvela replicira Načelnici da to znači da ona isključivo predlaže sve ljude, a to nije po Poslovniku.

Ivan Plantić će podržati ovu točku i replicira Dinu Žuveli da se sa njegovim izlaganjem u vezi donošenja odluka na ovom vijeću u suprotnosti sa Statutom, Poslovnikom, pa čak i Zakonom, a da za to nije dao dokaze, treba pozabaviti Etičko povjerenstvo.

Dino Žuvela replicira Ivanu Plantiću da on čim mu se nešto ne svidi odmah bi išao na „sud časti“. Smatra da je bio konkretan u svojim obrazloženjima, da se pozivao na izrečene članke, a o povredi Zakona je govorio još na 1.radnoj sjednici kada je istaknuo da se odluke vijeća pišu bez obrazloženja.

Sa 8 glasova „za“ i 4 glasa „suzdržana“, donesen je

**PRAVILNIK**

**o dodjeli javnih priznanja Općine Vela Luka**

(prema materijalima u privitku)

**Točka 17.Odluka o usvajanju Godišnje analize stanja sustava civilne zaštite na**

**području Općine Vela Luka u 2022. godini**

* **Godišnja analiza stanja sustava civilne zaštite na području Općine Vela Luka**

Ivan Plantić trenutno napušta sjednicu u 1709 sati. **9**

Načelnica uvodno govori par riječi o Odluci.

Sa 7 glasova „za“ i 4 glasa „suzdržana“, donesena je

**ODLUKA**

**o usvajanju Godišnje analize stanja sustava civilne zaštite na**

**području Općine Vela Luka u 2022. godini**

(prema materijalima u privitku)

**Točka 18.Godišnji plan razvoja sustava civilne zaštite na području Općine Vela**

**Luka u 2023.godini**

Načelnica ukratko objašnjava ovu točku.

Dino Žuvela ističe da se njegova rasprava odnosi na ovu i prošlu točku koje su sadržajno jednake. Klub vijećnika HDZ-a nije podržao prethodnu, pa neće ni ovu točku sve dok Općina Vela Luka ne osigura novi Vatrogasni dom. Godinama se to obećava i zapelo je na osiguranju terena za njega. Kad nema volje uvijek se kaže da se traži teren (za trafostanice i sl.). Prošle godine je bio natječaj za novi Vatrogasni dom na kojeg se nismo javili jer nismo imali teren. Teren postoji u Poduzetničkoj zoni ali je Općina na njega poslagala hrpu kamenja.

Ivan Plantić se vraća na sjednicu u 1712 sati.

Načelnica naglašava da je financiranje DVD-a uređeno posebnim aktima, a koliko se u ove 4 godine njezinog mandata napravilo za Vatrogasni dom će položiti račune 2025. kad joj završi mandat. Potencijalnu lokaciju u Poduzetničkoj zoni za ovaj dom je Općina odabrala u suradnji sa DVD-om Vela Luka.

Dino Žuvela zaključuje kako u Načelnicinom izlaganju nema argumenata ni razloga zašto se sve ovako sporo rješava. Trebalo je proći 6-7 godina za naći teren, a koliko će još proći do izgradnje?!

Sa 8 glasova „za“ i 4 glasa „suzdržana“, usvojen je

**GODIŠNJI PLAN**

**razvoja sustava civilne zaštite na području Općine Vela Luka u 2023.godini**

(prema materijalima u privitku)

**Točka 19.** **Odluka o 2. Izmjenama i dopunama  Proračuna Općine Vela Luka**

**za 2022. godinu**

* **Obrazloženje 2. Izmjena i dopuna Proračuna Općine Vela Luka za 2022. g.**

Ana Jobst, Pročelnica Upravnog odjela za proračun i financije, uvodno objašnjava Odluku.

Predsjednik vijeća podsjeća da se ne zna stav Odbora za proračun i financije pošto se Odbor nije ni sastao zbog nedostatka kvoruma.

Dino Žuvela će raspravljati po ovoj i slijedećoj točki zajedno jer su one sadržajno i **10**

formalno vezane. Ističe temeljne projekte za Općinu koje nismo ostvarili u ovoj godini: nema Izmjene Prostornog plana, nema UPU-a Gradine i ostalih, nema Zadružnog doma, ni prometne studije, ni novo uređenih parkirnih mjesta, ni novog Vatrogasnog doma, ni rekonstrukcije V.K.Ošjak, nema ni nove katastarske izmjere. Poduzetnička zona je i dalje u kupini, a na mjestu poduzetničkog inkubatora je hrpa kamenja. Temelj razvoja Općine je Prostorni plan a mi ga nemamo. Ali je zato Načelnica podigla sebi plaću, kao i cijenu smeća, produžila naplatu parkinga, te uvela za Lučane porez na kuće za odmor.

Načelnica smatra da nema smisla osvrtati se na izlaganje Dina Žuvele jer on nije govorio o temi već o godišnjem izvršenju proračuna. Koliko Općina dobro radi najbolje pokazuje priznanje portala Načelnik.hr koji je Općinu Vela Luka svrstao među 30 najboljih općina na temelju 14 različitih kategorija.

Dino Žuvela ističe da je on predstavnik Lučana koji su ga izabrali u vijeću i da oni zaslužuju odgovor od Načelnice. U njezinom izlaganju nije čuo ni jedan argument zašto Prostorni plan nije donesen za razliku od drugih općina sa otoka koje su ga donijele. Plan je ono što čini budućnost i zadržava mlade, a po posljednjem popisu stanovništva ima nas 10% manje u Luci. Pita se kako to Općina dobro radi kad joj država svaku godinu povećava pomoć koju dodjeljuje nerazvijenim jedinicama lokalne samouprave?

Načelnica smatra da nije Općina isključivi krivac za depopulizaciju stanovništva već u tome veliku ulogu ima država.

Dino Žuvela replicira da nije ni rekao da je Općina jedini krivac ali općinska vlast čini razliku pa depopulizacije tako, na primjer, i nema u Lumbardi.

Damir Vlašić moli da mu se objasni zašto se stavka „rashodi za usluge“, na str.10, sa 80 tisuća kn povećala na 200 tisuća kn?

Pročelnica Jobst odgovara da se to odnosi na održavanje nerazvrstanih cesta i poljskih putova. Rebalansom se osim iznosa usklađuju i izvori financiranja, pa su se ovdje drugi izvori smanjili i na kraju je povećanje zapravo za 50 tisuća kn.

Sa 8 glasova „za“ i 4 glasa „protiv“, donesena je

**ODLUKA**

**o 2. Izmjenama i dopunama  Proračuna Općine Vela Luka za 2022. godinu**

(prema materijalima u privitku)

**Točka 20.Odluka o prihvaćanju 2. Izmjena i dopuna Plana rada i javnih potreba**

**Općine Vela Luka za 2022.g.**

* **2. Izmjene i dopune Plana rada i javnih potreba Općine Vela Luka**

Načelnica ukratko obrazlaže točku.

Nino Vlašić, u ime Odbora za komunalnu infrastrukturu, obaviještava da Odbor nije donio stav za izmjene u Programima iz njegove domene jer su 3 glasa bila “za”, a 3 glasa “suzdržana”.

**11**

Ranko Surjan, u ime Odbora za poljoprivredu i gospodarstvo, predlaže prihvaćanje 2.Izmjena i dopuna Programa poticanja razvoja malog gospodarstva, poduzetništva i obrtništva.

Predsjednik vijeća izvješćuje da se Odbor za proračun i financije nije sastao, kao ni Odbor za sport, kulturu i tehničku kulturu, te ni Socijalno vijeće.

Dino Žuvela pita zašto se od planiranih 500 tisuća kn za otkup prometnica u Poduzetničkoj zoni potrošilo malo više od 50 tisuća kn? Postoji politički konsenzus za ovaj projekt, postoje financijska sredstva, ali se od 2017.g. vrlo malo radi. Zašto je to tako?

Načelnica odgovara da ne zna gdje je vijećnik Dino Žuvela pročitao da se potrošilo 50 tisuća kn kad je ovo rebalans a ne izvršenje proračuna? Podsjeća ga da se u periodu od 2009.g. do 2013.g. kad je HDZ-ova vlast bila na čelu Općine nije ništa uradilo po ovom pitanju. Ova zona je u velikom dijelu u privatnom vlasništvu pa to otežava situaciju sa otkupom. Na objavljeni natječaj za zakup u Poduzetničkoj zoni se javio samo 1 obrtnik. Ovo vijeće je donijelo izmjene i dopune UPU-a za promjenu trasa ceste. Sve ovo ukazuje koliko je ovo kompleksna tema i slaže se da bi se trebalo brže rješavati ali postoje objektivni razlozi koji to onemogućavaju.

Dino Žuvela replicira Načelnici da se opet vraća u prošlost a nije mu konkretno odgovorila zašto se nije planirani iznos u ovoj godini potrošio za Poduzetničku zonu.

Maja Radman Barčot pita gdje se planira potrošiti 20 tisuća kn za rekonstrukciju javne rasvjete u mjestu Vela Luka i u uvalama, kao i 124 tisuće kn koje će se sufinancirati Komunalnim djelatnostima d.o.o. za postavljanje novih kabela i rasvjetnih tijela?

Pročelnik Franulović odgovara da su se u Ul.70 postavljala dodatna rasvjetna tijela. Sada točno ne zna gdje još.

Načelnica dodaje da je jedan dio vezan za postavljanje solara na Glavici sv.Ivana u Gradini. Ništa nije tajna. Postoji odluka u kojoj su točno popisane ulice gdje su se sve postavila rasvjetna tijela a prema pristiglim zahtjevima građana. Stoga predlaže potražiti odgovore ranije na ovakva pitanja, kod Pročelnika u njegovom uredu, a ne na sjednici.

Dino Žuvela čita što je Načelnica govorila na prošlim i pretprošlim izborima kada je naglasila važnost Poduzetničke zone. Od tada je prošlo skoro 6 godina i ništa se po tom pitanju nije napravilo. Zašto onda obećava nešto što neće izvšiti? Postavlja joj konkretno pitanje zašto se nije uspjelo u 5 godina pronaći teren za TS Stiniva i TS Maslinova, pa ovim putem javno poziva ljude u Općinu da daruju teren za trafostanice, kao što su to učinili ljudi u Pičenoj, jer je to izgleda jedini način da dobiju struju.

Načelnica odgovara da sve piše u materijalima i ističe da je ponosna na sve što je učinila za elektrifikaciju uvala. Ne moraju stranke nužno pokloniti teren za TS, pa je tako Općina otkupila terene za TS Prapatna i TS Žukova. Za TS Sokolić se već 5 godina čeka na rješavanje pojedinačnog ispravnog postupka i uknjižbe na Općinu. Za TS Maslinova se traži zemljište **12** koje je imovinsko-pravno uredno. Za TS Triporte poslove rješava HEP, a za TS Stiniva traži se teren i paralelno radi na probijanju puta koji je u proračunu za 2023.g i ukoliko to uspije onda će i teren biti riješen.

Dino Žuvela replicira da Načelnica pripisuje sve zasluge sebi a to nije točno jer je poslove vezane za elektrifikaciju naslijedila u visokoj fazi realizacije. Uloga Općine kod tarfostanica je rješavanje imovinsko-pravnih poslova a sve ostalo rješava HEP.

Načelnica zaključuje da je nositelj projekta elektrifikacije HEP jer Općina i ne može biti i da je važna međusobna suradnja Općine i HEP-a. Najvažnije je da je ovaj projekt pokrenut i da se širi, a rasprava na ovom nivou nema smisla.

Ranko Surjan rezimira da uvijek može bolje i više i brže. Dobro je neki put poslušati primjedbu oporbe i sagledati stvari iz drugog kuta gledanja.

Sa 8 glasova “za” i 4 glasa “suzdržana”, donesena je

**ODLUKA**

**o prihvaćanju 2. Izmjena i dopuna Plana rada i javnih potreba**

**Općine Vela Luka za 2022.g.**

(prema materijalima u privitku)

**Točka 21. Proračun Općine Vela Luka za 2023. godinu i projekcije za 2024. i**

**2025. g.**

* **Obrazloženje uz proračun Općine Vela Luka za 2023. godinu te projekcija za 2024. i 2025. godinu**

Pročelnica Jobst ukratko izlaže o ovome.

Dino Žuvela ističe da je proračun plan a na kraju godine će se vidjeti koliko se od njega ostvari. Država nam je ponovo dodijelila pomoć za nerazvijene općine i to u većem obimu nego do sad. To nije dobar pokazatelj. Ključne se stvari ne riješavaju: poduzetnička zona, Zadružni dom …Načelnica je podijelila plaće, nastali su materijalni rashodi, vuče se višak, a to je ono što se nije odradilo. Diže se kredit koji će se potrošiti za javnu rasvjetu, a zašto ne za ove temeljne stvari? Ovakvo upravljanje Općinom nije pravilno i logično.

Načelnica objašnjava da se javna rasvjeta mora mijenjati jer postojeća javna rasvjeta, koju je HDZ-ova vlast uredila, ništa ne vrijedi: od 517 rasvjetnih tijela mora se promijeniti njih 507. Radi se o HBOR-ovom kreditu, namjenskim sredstvima, koji do sada nisu ulazili u kreditno zaduženje Općine. Cijena struje je porasla i još će rasti, pa je ovaj projekt opravdan i u ovom pravcu idu i ostale općine. Ostali krediti koji se planiraju dići su za krupne projekte: za novi dječji vrtić, te za sekundarnu mrežu kanalizacije. Kako se stvari budu rješavale za ostale projekte tako će se po potrebi dizati i drugi krediti. Ističe da Općina od 24.11.2022.g. više nije kreditno zadužena jer su svi krediti podmireni. **13**

Maja Radman Barčot pita na što će točno ići sredstva koja se dobiju kreditom za novi vrtić? Također je zanima hoće li se kreditom za javnu rasvjetu zamijeniti samo postojeća rasvjetna tijela ili će biti i nekih novih? U tom smislu ističe jako lošu situaciju sa rasvjetom u Kalima. Replicira Načelnici da je prijašnja vlast sigurno htjela i napravila bolje sa rasvjetom u tadašnjim tržišnim uvjetima. Do danas se situacija puno promijenila, tehnologija je napredovala i tek će vrijeme pokazati što će biti sa energentima i koliko će projekt na kraju biti opravdan.

Pročelnik Franulović odgovara da će se postojeća rasvjetna tijela zamijeniti sa LED rasvjetom i djelomično će se ubaciti i neka nova gdje bude potrebno.

Ivan Plantić će, u ime Kluba vijećnika SDP-a i HNS-a, podržati proračun jer je razvojan i socijalan. Povećana su sredstva za sport, kulturu, subvencije poduzetnicima, pomoć umirovljenicima…Osigurana su sredstva za novi vrtić, vodovod u Gradini, nastavak projekta “Zaželi”, prometnu studiju, asfaltiranje nerazvrstanih cesta…Proračun je i transparentan. Pitali su se građani za njihove prijedloge putem projekta “I tebe se pita” koji su onda uvršteni u proračun. Pismeno su se zatražili prijedlozi i od oporbenih vijećnika koji nisu ništa dostavili a sada pred publikom raspravljaju. Da je proračun u redu dokazuje i priznanje portala Načelnik.hr koji je Općinu Vela Luka svrstao na 12.mjesto od ukupno 429 općina u RH po svojim izdavanjima iz proračuna za zdravstvo, odgoj i obrazovanje, sport i kulturu.

Dino Žuvela ističe porast iseljavanja mladih iz našeg mjesta pa je tim više neukusno kako vijećnik Plantić hvali situaciju u Veloj Luci. Proračun nije razvojan kada se predvidjelo u pola manje sredstava za Poduzetničku zonu nego do sad odnosno predvidjelo se više za uređenje groblja nego za Poduzetničku zonu! Naglašava da se oporba pismeno očitovala da neće predlagati za proračun dok god se on ne počne izvršavati u ključnim stavkama. Ne vidi da idemo u razvojnom smjeru već nazadujemo a što se vidi iz povećane pomoči države za nas.

Ivan Plantić replicira da se depopulacija Vele Luke ne može povezati sa proračunom jer u njemu piše koje sve mjere pomoći se daju mladim obiteljima: pomoći za novorođeno dijete, subvencija vrtića, osiguranje sredstava za novi vrtić…Mladi ljudi odlaze u svijet, u sređene države, u potrazi za poslom jer kod nas nije tako budući se zna koja je vlast na čelu RH.

Dino Žuvela replicira da je svoje izlaganje temeljio na povećanoj pomoći države koju daje nerazvijenim općinama. O tome se vijećnik Plantić nije očitovao. Na kraju su došli do istog zaključka: ljudi odlaze zbog posla kojeg u Veloj Luci nema jer se ne ulaže u razvojne programe.

Maja Radman Barčot primjećuje da joj se nije odgovorilo na pitanje zašto se diže kredit od 5 milijuna kn za novi vrtić kad su se već dobila sredstva od 8.640.000,00 kn od Vlade RH za njega?

Načelnica odgovara da je to zato što ta sredstva od EU preko Nacionalnog plana oporavka i otpornosti nisu dostatna za novi vrtić sa 6 prostorija budući Ministarstvo ne financira sve dodatne sadržaje.

Dino Žuvela podsjeća da je upravo HDZ dao afirmativni prijedlog o gradnji novog vrtića. **14**

Već je govorio o razlozima zbog kojih HDZ neće podržati proračun. Dodat će još i da su rashodi za zaposlene u Općini i njezinim proračunskim korisnicima veći od poreza na dohodak od plaća svih zaposlenih u Luci. Upitna je i struktura prihoda gdje imamo višak od 2 milijuna kn, kredit od 2,5 milijuna kn, socijalnu pomoć od države u iznosu od 4 milijuna kn, pomoć od EU fondova u iznosu od 3,7 miijuna kn i još ćemo prodati općinske imovine u vrijednosti od 1,3 milijuna kn. Kako onda ovakav proračun može biti razvojni?

Pročelnica Jobst objašnjava da što se tiče plaća tu se radi o projektima “Pomažemo zajedno” i “Radost za obitelj”, gdje će biti puno više zaposlenih a njihove plaće se financiraju iz pomoći a ne iz općinskih prihoda.

Načelnica dodaje da će se preko projekta “Pomažemo zajedno” zaposliti 18 žena na čitavom otoku Korčuli, a preko projekta “Radost za obitelj” je već zaposleno u vrtiću 23 djelatnice. Sve to ulazi u ukupni iznos za plaće. Smatra da se ovakvom raspravom samo gubi vrijeme jer HDZ uporno ponavlja iste kritike koje nisu afirmativne jer što god SDP učini njima ne valja.

Dino Žuvela zaključuje da nije afirmativnost da oporba čini posao kojeg treba uraditi Načelnica za plaću koju uredno prima.

Sa 8 glasova „za“ i 4 glasa „protiv“, donesen je

**PRORAČUN**

**Općine Vela Luka za 2023. godinu i projekcije za 2024. i 2025. g.**

(prema materijalima u privitku)

**Točka 22. Odluka o izvršavanju Proračuna Općine Vela Luka za 2023.**

Pročelnica Jobst ukratko govori o Odluci.

Dino Žuvela ističe da kako se ova točka formalno i sadržajno nastavlja na prethodnu, neće opet ponavljati razloge zbog kojih neće podržati Odluku.

Sa 8 glasova „za“ i 4 glasa „protiv“, donesena je

**ODLUKA**

**o izvršavanju Proračuna Općine Vela Luka za 2023. godinu**

(prema materijalima u privitku)

**Točka 23.Odluka o prihvaćanju Programa rada i javnih potreba Općine Vela**

**Luka za 2023. godinu**

Načelnica govori uvodno par riječi o ovoj točki.

Nino Vlašić, u ime Odbora za komunalnu infrastrukturu, izvješćuje da od ukupno 6 Programa iz ove domene se prihvatilo sa 4 glasa “za” i 2 glasa “suzdržana” Program održavanja komunalne infrastrukture i Program uređenja i održavanja mjesnog groblja, te se predlaže i **15** vijeću da ih prihvati. Kod ostalih Programa su bila 3 glasa “za” i 3 glasa “suzdržana”, te se nije donio stav Odbora.

Ranko Surjan, u ime Odbora za gospodarstvo i poljoprivredu, također predlaže prihvaćanje Programa poticanja razvoja malog gospodarstva, poduzetništva i obrtništva.

Dino Žuvela se osvrće na stavku uređenja parkinga na groblju u iznosu od 20 tisuća kn. Zašto se nije ostavio nikakav iznos za nova parkirna mjesta u Luci tim više što se produžila naplata parkinga cijele godine?

Načelnica podsjeća da je Općina 2021.g. uredila parkirna mjesta od Skalinade do Konzuma kada ju je HDZ optužio da se puno potrošilo u predizborne svrhe. Dosta se čekalo na prometnu studiju koja će se napokon realizirati i dati odgovore za nova parkirna mjesta. Postoje i velika očekivanja od ŽLU Vela Luka koja je najavila da će se veći dio postojećeg trajektnog pristaništa prenamijeniti u parking kada se pristanište premjesti na novu lokaciju.

Dino Žuvela smatra da se nije dobilo puno uređenjem prostora od Skalinade do Konzuma. To nije neki veliki uspjeh kao što se neće puno riješiti ni prometnom studijom. Kad će to biti kad se ova studija vuče još od 2018.g.? Kad će Općina nešto sama učiniti a ne uvijek čekati pomoć od drugoga, kao npr. od ŽLU Vela Luka?

Maja Radman Barčot ističe kako se opet Načelnica vraća u prošlost i kako ŽLU Vela Luka usklađuje svoje odluke promjenama Zakona o pomorskom dobru i morskim lukama.

Načelnica odgovara da je postojeći Zakon još uvijek na snazi a ŽLU Vela Luka je Općini digla privez i odvez još u 2019.g. Za oporbu sve što je vezano za Općinu ne valja a sve što je vezano za Županiju valja. Ovakva rasprava nije vrijedna pažnje.

Dino Žuvela smatra da je argumentiran u svojim kritikama i da je legitimno postavljati pitanja da Lučani čuju. Za suradnju su potrebne obje strane.

Načelnici ne smeta što oporba kritizira nego što sa svojim raspravama ispada da ne želi nikakav napredak Općine.

Joze Burmas pita što je sa asfaltiranjem UL.70 i što je sa novim usporivačem prometa na Badu?

Načelnica odgovara da će asfaltiranje biti tek kad bude gotov projekt sekundarne mreže kanalizacije. Novi usporivači prometa se nisu postavili jer se nije dobila još suglasnost MUP-a za njih.

Joze Burmas pita zašto se onda u Kalima prvo asfaltiralo a onda novi asfalt iskopao? Također pita što je sa javnim WC-om koji je nestao u projektima a svjedoci smo koliko on Luci treba? Ne zna odakle Načelnici informacija da će na sadašnjem prostoru trajektnog pristaništa biti parking kad se ovaj premjesti na novu lokaciju.

Načelnica odgovara da je tu informaciju dobila od ŽLU Vela Luka na zadnjem sastanku. U Kalima je stvarno došlo do propusta sa telefonskim šahtima. Lokacija javnog WC-a je bila kod zgrade Jadrolinije koju je Općina izgubila u sporu sa ŽLU Vela Luka a koju je zastupalo odvjetničko društvo Šeparović-Špehar-Gavranić sa odvjetnikom Dinom Žuvelom. **16**

Dino Žuvela replicira da je Općina izgubila spor jer Općina mora raditi po Zakonu.

Maja Radman Barčot smatra da lokacija WC-a kod zgrade Jadrolinije nije dobra i da ono treba biti u centru mjesta. Pita zašto u proračunu nisu predviđena autobusna ugibališta?

Dino Žuvela ističe da se nije dobio odgovor gdje se planira postaviti javni WC?

Načelnica odgovara da se radi zajednički sa ŽLU Vela Luka na idejnom rješenju uređenja obalnog pojasa od Vele rive do VK “Ošjak”. Projektanti su dobili zadatak da u sklopu izmještanja benzinske postaje iz centra mjesta na toj lokaciji predvide odvojeni javni WC. Autobusna stajališta će se definirati u prometnoj studiji.

Joze Burmas pita kada će realno na području sadašnje benzinske postaje biti javni WC? Sve ovo ide sporo pa i prometna studija.

Načelnica odgovara da za benzinsku postaju mora ŽLU Vela Luka raspisati natječaj za dodjelu koncesije. Ovo pitanje treba njoj postaviti.

Joze Burmas nastavlja neka Općina onda pronađe drugu lokaciju na području kojim ona gospodari da se ubrza proces.

Načelnica smatra da to nije potrebno jer je ova lokacija odlična.

Joze Burmas zaključuje da je apsurdno da ovakvo turističko mjesto nema javni WC. Načelnici se nigdje ne žuri i uvijek joj je netko drugi kriv.

Sa 8 glasova „za“ i 4 glasa „protiv“, donesena je

**ODLUKA**

**o izmjenama i dopunama Plana rada i javnih potreba Općine Vela Luka za 2022.g.**

(prema materijalima u privitku)

Predsjednik vijeća je na kraju svima zaželio čestit Božić i sretnu Novu godinu.

Sjednica je završena u 1945 sati.

Zapisničar: Predsjednik:

Tatjana Žuvela Zoran Manestar

**KLASA:024-02/22-01/001**

**URBROJ:2117-21-08 17**